**Výbor Národnej rady Slovenskej republiky**

 **pre sociálne veci a bývanie**

Číslo: 605/2010 **77**. schôdza výboru

**330**

U z n e s e n i e

## Výboru Národnej rady Slovenskej republiky

**pre sociálne veci a bývanie**

**z 2. marca 2010**

k spoločnej správe výborov Národnej rady Slovenskej republiky o výsledku prerokovania návrh na vyslovenie súhlasu Národnej rady Slovenskej republiky s Dohovorom Organizácie Spojených národov o právach osôb so zdravotným postihnutím a Opčným protokolom k Dohovoru o právach osôb so zdravotným postihnutím (tlač 1494a) vo výboroch Národnej rady Slovenskej republiky v druhom čítaní;

**A. p r e r o k o v a l**

 spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Dohovorom Organizácie Spojených národov o právach osôb so zdravotným postihnutím a Opčným protokolom k Dohovoru o právach osôb so zdravotným postihnutím (tlač 1494a);

### B. s c h v a ľ u j e

 spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Dohovorom Organizácie Spojených národov o právach osôb so zdravotným postihnutím a Opčným protokolom k Dohovoru o právach osôb so zdravotným postihnutím (tlač 1494a);

# u r č u j e

**poslankyňu Ľubicu Roškovú** za spoločného spravodajcu výborov

 na prerokovanie návrhu dohovoru v druhom čítaní a treťom čítaní Národnej rady Slovenskej republiky;

1. **p o v e r u j e**

**spoločného spravodajcu výborov**

 informovať Národnú radu Slovenskej republiky o výsledku rokovania výborov a odôvodniť návrh a stanovisko gestorského výboru a predložiť návrh na uznesenie Národnej rady Slovenskej republiky.

**Jozef Halecký**

**predseda výboru**

**overovatelia výboru:**

**Ján Golian**

**Róbert Madej**

**NÁRODNÁ RADA SLOVENSKEJ REPUBLIKY**

**IV. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**N á v r h**

# U z n e s e n i e

**Národnej rady Slovenskej republiky**

**z .... marca 2010**

k návrhu na vyslovenie súhlasu Národnej rady Slovenskej republiky s Dohovorom Organizácie Spojených národov o právach osôb so zdravotným postihnutím a Opčným protokolom k Dohovoru o právach osôb so zdravotným postihnutím (tlač 1494)

####  Národná rada Slovenskej republiky

**podľa čl. 86 písm. d) Ústavy Slovenskej republiky**

po prerokovaní návrhu na vyslovenie súhlasu Národnej rady Slovenskej republiky s Dohovorom Organizácie Spojených národov o právach osôb so zdravotným postihnutím a Opčným protokolom k Dohovoru o právach osôb so zdravotným postihnutím (tlač 1494)

 v y s l o v u j e s ú h l a s

1. s Dohovorom Organizácie Spojených národov o právach osôb so zdravotným postihnutím,
2. s Opčným protokolom k Dohovoru o právach osôb so zdravotným postihnutím,
3. s uplatnením výhrady Slovenskej republiky k ustanoveniu čl. 27 ods. 1 písm. a) Dohovoru Organizácie Spojených národov o právach osôb so zdravotným postihnutím v súlade s jeho čl. 46 v tomto znení: Slovenská republika uplatňuje ustanovenia článku 27 ods. 1 písm. a) za predpokladu, že implementácia zákazu diskriminácie na základe zdravotného postihnutia pri stanovovaní podmienok náboru, prijímania do práce a trvania zamestnania sa neuplatňuje pri prijímaní do služobného pomeru príslušníkov ozbrojených síl, ozbrojených bezpečnostných zborov, ozbrojených zborov, Národného bezpečnostného úradu, Slovenskej informačnej služby a Hasičského a záchranného zboru;

**r o z h o d l a,**

že ide o medzinárodné zmluvy, ktoré majú podľa čl. 7 ods. 5 Ústavy Slovenskej republiky prednosť pred zákonmi.